Marina de Cudeyo

Marina de Cudeyo [maRIna dekuDEĝo] estas municipo en nordorienta Kantabrio, Hispanio, en la komarko Trasmiera. 

Geografio
eta|maldekstre|230px|Strando de Pedreña. Fone Santandero.
Ĝi limas norde kun Ribamontán al Mar kaj la Golfo de Santandero, oriente kun Ribamontán al Monte, Entrambasaguas kaj la alfluejo de la rivero Miera, konata kiel rio de Cubas, sude kun Medio Cudeyo kaj okcidente kun El Astillero separata per la rio San Salvador. Ĝi estas je 5 km de Santandero, sude de la Golfo de Santandero.

Iam la areo de Marina de Cudeyo estis pli malgranda, ĉar oni akiris teron el maro pere de malgrandaj digoj, kaj tio iĝis etendaj kampoj kaj herbejoj, dediĉitaj al brutobredado; tial malabundas arbaroj. Ĉe Pontejos, en la golfo, estas la insulo Pedrosa, aktuale hejmo de malsanulejo por rehabilitado de drogodependuloj. 

Ĝi estas bone komunikita ĉefe pro la Aŭtoŝoseo de la Kantabra Maro, fervojo kun kelkaj stacioj en la municipo, kaj boatoj al Santandero, Pedreña kaj Somo, tre populara ĉefe somere. Ankaŭ la haveno kaj flughaveno de Santandero estas tre proksimaj.

Demografio
Por areo de 28,37 km² estas 5 186 loĝantoj (laŭ censo de 2021). Tiuj 5 186 loĝantoj estas distribuataj en jenaj ok loĝlokoj: Agüero,  Elechas, Gajano, Orejo, Pedreña, Pontejos, Rubayo (ĉefurbo) kaj Setién.

Marina de Cudeyo kreskiĝis laŭlonge de la 20-a jarcento, ĉar la municipo estas ene de la ĉirkaŭurbaro de Santandero kaj ties loĝejoj estas pli malmultekostaj. Fakte ĝi duobligis sian loĝantaron dum la jarcento. Entrambasaguas estas bone komunikita kun Santandero kaj aliloke.

 Demografia evoluo 1900  1910  1920  1930  1940  1950  1960  1970  1980  1990  2000  2005 2.435  2.947  3.383  3.939  4.295  4.589  4.946  4.747  4.563  4.576  4.765  5.000
Fonto: INE

Historio
eta|maldekstre|230px|Preĝejo de Agüero.
Estas restaĵoj de Prahistorio kaj de epoko de Romia Imperio kaj Mezepoko. La plej frua mencio de loĝlokoj de tiu municipo estas de 1351: nome de Agüero kaj Elechas, apartenantaj tiam al Pedro González de Agüero el Bueno.

En la Moderna Epoko, oni konstituis komunumaron Junta de Cudeyo, formita per tri "trionoj", el kiuj la teritorio nomita "Tercio de la Marina" estis la ĝermo de la aktuala Marina de Cudeyo. Tiu Junta integrigis en la komunumaro Merindad de Trasmiera.

En 1753, laŭ la Catastro del Marqués de la Ensenada, la loĝloko Pontejos estis ligita al senjorlanda jurisdikcio kaj en la 18-a jarcento oni kreis la unuajn industriajn entreprenojn, bazitajn sur fiŝkaptado, kiuj estis konstruitaj sur tero akirita el maro.

Heredo
De ĝia heredo elstaras du Havaĵoj de Kultura Intereso, nome:
 Turo de Gajano, kun kategorio de monumento.
 Loĝloko Agüero, kun kategorio de historia ensemblo.

Krome, estas tri katalogitaj havaĵoj nome jenaj: 
 Palaco kaj preĝejo de Setién.
 Konstruaĵo de la 17a-18a jarcentoj de Pedreña.

Ekonomio
La unuaranga sektoro, iam hegemonia, nun malpliiĝis ĝis 9,6% de la laboristaro, ĉefe dediĉita al brutobredado de bovinoj; industrio ekgraviĝis el 1966, post la konstruado de la ponto super la rio San Salvador, kiu konektas tiun municipon kun El Astillero kaj kun la ĉefaj komunikvojoj. Hegemonias la tria sektoro ĉefe ligita al turismo, strandoj kaj golfo (sporto).  

 Bildoj 

Vidu ankaŭ
 Listo de municipoj de Kantabrio
 Orejo (stacidomo)
 Puente Agüero (stacidomo)


Kategorio:Municipoj de Kantabrio